ইতিহাসচর্চার নামে মিথ্যাচারের আরেক উদাহরণ দেওয়া যাক জনৈক আখতারুজ্জামানের জবানবন্দী থেকে।তার সে জবানবন্দী দলিল রূপে স্থান পেয়েছে রশিদ হায়দারের সম্পাদিত “ভয়াবহ অভিজ্ঞতা” বইতে। (Rashid Haider, 71) আখতারুজ্জামানের মতে সে ছিল একজন মুক্তিযোদ্ধা, সে ভারতীয় বাহিনীর সাথে ১৯৭১ সালের ১১ নভেম্বরে পূর্ব পাকিস্তানের উত্তর সীমান্তে ভুরুঙ্গমারিতে হামলায় অংশ নিয়েছিল। এখানে ভারত সরকারের মিথ্যাচারিতাও ধরে পড়ে। তাদের দাবী, ভারতীয় সেনাবাহিনী পাকিস্তানের বিরুদ্ধে যুদ্ধ করে তেসরা ডিসেম্বর ১৯৭১ সালে -যখন পাকিস্তান সেনাবাহিনী ভারতের বিরুদ্ধে যুদ্ধ শুরু করে।একই বক্তব্য বাংলাদেশের ভারতপন্থিদেরও। এবিষয়টি নিয়ে বাংলাদেশের কোন গবেষক গবেষণা না করলেও অনুসন্ধান করেছেন দুইজন মার্কিনী গবেষক Sission and Rose। তারা তাদের গবেষণা মধ্য দিয়ে প্রমাণ করেছেন, পূর্ব পাকিস্তানের সকল সীমান্ত দিয়ে ভারতীয় বাহিনীর অভিযান শুরু হয় ২১শে নভেম্বর।(Sission and Rose, 1990)। তবে তার আগেও ভারতীয় বাহিনীর হামলা স্থানে স্থানে হত তার প্রমাণ অনেক। ১৯৭১ সালের ১১ নভেম্বরে ভুরুঙ্গমারিতে হামলা তারই এক উদাহরণ। আখতারুজ্জামানের বর্ণনায় প্রমাণিত হয়, এসব হামলা পরিচালিত হতো ভারতীয় সেনাবাহিনীর দ্বারা, মুক্তিবাহিনীর সদস্যারা থাকতো তাদের সাহায্যকারি রূপে। হামদুর রহমান কমিশনের রিপোর্টে বলা হয়, ভারতীয় বাহনীর কাছে ভুরঙ্গমারির পতন ঘটে ১৪ই নভেম্বর, ১৯৭১ সালে।– (Hamoodur Rehman Commission (HRC) Report of Inquiry into the 1971 War)। ভুরঙ্গমারির তিন দিকেই ভারত। আখতারুজ্জামান মন্ডলের ভাষ্য মতে ভারতীয় সেনাবাহিনী হামলা করে উত্তর,পূর্ব ও পশ্চিম দিক দিয়ে।হামলায় ব্যবহৃত হয় ভারি কামান, নেওয়া হয় বিমান বাহিনীর সহযোগীতা। ১৪ই নভেম্বর ভুরঙ্গমারিতে পাকিস্তানি বাহিনী নীরব হয়ে যায়, মন্ডল এবং তার সাথীরা সেখানে প্রবেশ করে। এক বিধ্বস্ত বাংকারে সে দেখে পাকিস্তানী আর্মির ক্যাপ্টেন আতাউল্লাহ খানের লাশ।তার পাশেই দেখে ক্ষত-বিক্ষত এক বাঙ্গালী মহিলার লাশ। তার কথায়,মদখোর সে পাশব ক্যাপ্টেনটি তার বাহু দিয়ে জড়িয়ে ধরে ছিল সে বাঙ্গালী মহিলাকে। সে নিহত হয়েছিল এ অবস্থাতেই। মহিলাটিকে একজন কলেজ বা বিশ্ববিদ্যালয়ের ছাত্রী বা কোন শিক্ষিত গৃহবধু বলে মনে হচ্ছিল। তার সমগ্র দেহজুড়ে সে পাশবিক দানবের অত্যাচারের চিহ্ন ছিল। আকতারুজ্জামান মন্ডলের বক্তব্য কতটুকু বিশ্বাসযোগ্য তা নিয়ে শর্মিলা বোস অনুসন্ধান করেছেন। একাজে তিনি পাকিস্তানে গেছেন এবং সংশ্লিষ্ট সেনা অফিসারদের সাথে সাক্ষাতকার নিয়েছেন। শর্মিলা বসের গবেষণার ফলাফল ও সে সাথে তার নিজস্ব অভিমত হলো নিম্নরূপঃ